Presidentvalget i Østerrike 2016

Presidentvalget i Østerrike 2016 var det trettende valg av et statsoverhode i Østerrike, siden presidentvalget i 1951. Ved valget i 2011 vant Heinz Fischer presidentvalget for andre gang på rad og kunne derfor ikke gjenvelges i 2016.

Første valgomgang fant sted 24. april 2016. Seks kandidater, fem menn og én kvinne deltok. Det var det største antall kandidater siden 1951, da det også deltok seks kandidater.

Da ingen kandidat oppnådde mer enn halvparten av stemmene i første valgomgang, ble det avholdt en andre valgomgang 22. mai 2016. Valget sto mellom Norbert Hofer og Alexander Van der Bellen som hadde fått de fleste stemmene. Ved denne avstemningen fikk Van der Bellen 50,3 % av stemmene.

Hofers parti FPÖ, var imidlertid misfornøyd gjennomføringen av andre valgomgang, og innleverte i begynnelsen av juni 2016 en 150 sider lang klage til forfatningsdomstolen i Østerrike.

Forfatningsdomstolen kom 1. juli 2016 med en kjennelse som ugyldiggjorde valgets andre omgang. Det ble konstatert uregelmessigheter i 14 valgkretser, men ikke funnet tegn på bevisst manipulasjon. Forfatningsdomstolen påpekte også at det ikke er lov å offentliggjøre valgresultater før valglokalene har stengt. Andre valgomgang måtte derfor gjennomføres på nytt.

Van der Bellen skulle etter planen tas i ed som president 8. juli 2016. På grunn av Forfatningsdomstolens annullering av andre valgomgang overtok presidentskapet i Nasjonalrådet midlertidig presidentfullmaktene, da  president Heinz Fischers periode hadde utløpt. De tre som i fellesskap overtok presidentvervet midlertidig, var Doris Bures (SPÖ), Karlheinz Kopf (ÖVP) og Norbert Hofer (FPÖ).

Dato for ny gjennomføring av andre valgomgang ble først satt til 2. oktober 2016. Som følge av feil ved produksjonen av valgmateriell ble det den 12. september 2016 kjent at valgdatoen var utsatt til 4. desember 2016, og valget ble da gjennomført.«Hofburg-Stichwahl findet am 4. Dezember statt», Die Presse. 12. september 2016. Lest 23. september 2016.

Den foreløpige opptellingen av stemmene inkludert forhåndsstemmene avgitt per post, viste at Van der Bellen fikk 53,8 % av stemmene, mot 46,2 % for Hofer. Valgvinneren tiltrådte presidentembetet 26. januar 2017.«Neuer Bundespräsident wird am 26. Jänner angelobt», kurier.at, 19. september 2016. Lest 23. september 2016.

  Valgordning 
miniatyr|Leopoldinische Trakt (Leopold-fløyen) i Hofburg, Wien inneholder presidentens kontorer.
miniatyr|Forfatningsdomstolen under behandlingen av saken om presidentvalget

Valgperioden er seks år. Gjenvalg til en umiddelbart etterfølgende valgperiode kan bare gjøres én gang. Ved presidentvalget i 2010 ble Heinz Fischer gjenvalgt og kunne derfor ikke gjenvelges ved valget i 2016.

Kandidatene må hver ha minst  støtteunderskrifter for å kunne delta ved valget. Valget skjer ved direkte valg av hele folket. Den valgte kandidat skulle etter planen bli tatt i ed (tysk: angelobt) 6. juli 2016.

Presidenten har kontor i Hofburg i Wien, i bygningen som kalles Leopoldinische Trakt (Leopold-fløyen), oppkalt etter Leopold I.

Ved valget i 2016 var det 6 380 605 stemmeberettigede, som er ca.  færre enn ved forrige valg i 2010. Valgberettigede østerrikere i utlandet utgjorde cirka  personer.

For å vinne valget må kandidaten oppnå mer enn halvparten av de avgitte stemmer. Dersom ingen av kandidatene oppnår et slikt flertall i første valgomgang, gjennomføres en andre valgomgang mellom de to kandidatene som i den første omgangen fikk flest stemmer (tysk: engere Wahl).

 Kandidatene 
 Irmgard Griss stilte til valg som uavhengig kandidat. Hun hadde tidligere vært president i Østerrikes høyesterett.
 Norbert Hofer var den yngste av kandidatene, utnevnt av høyrepartiet FPÖ. Han var på dette tidspunkt medlem av Nasjonalrådet og der valgt som tredje-president.
 Rudolf Hundstorfer ble støttet av det sosialdemokratiske SPÖ, og var tidligere leder av den nasjonale fagforeningsorganisasjonen Österreichischer Gewerkschaftsbund.
 Andreas Khol representerte det konservative ÖVP og hadde i en årrekke vært medlem av Nasjonalrådet, blant annet som president.
 Richard Lugner, entreprenør, stilte som uavhengig kandidat. Statsadvokaten innledet 7. mars 2016 etterforskning mot Lugner for mistanke om bestikkelser. Han skal ha tilbudt de nødvendige underskriverne for sitt kandidatur gratis kinobilletter.
 Alexander Van der Bellen stilte til valg som uavhengig kandidat. Han hadde bak seg en lang karrière som politiker for De grønne i Østerrike og ble også støttet av dette partiet.

Det liberale partiet NEOS – Das Neue Österreich og Team Stronach stilte ikke kandidater ved presidentvalget.

 Resultat 

 Første valgomgang 
Resultatene viste at Norbert Hofer vant første valgomgang med 35,05 %. Alexander Van der Bellen fikk 21,34 % og nest størst oppslutning. De to kandidatene gikk derfor videre til andre valgomgang 22. mai 2016.  Valgdeltakelsen var på 68,5 % mot 53,3 % i 2010.

+Resultater i delstateneDelstatIrmgardGrissNorbertHoferRudolfHundstorferAndreasKholRichardLugnerAlexanderVan der BellenStemmer%Stemmer%Stemmer%Stemmer%Stemmer%Stemmer%Burgenland21 87012,4 %73 67641,9 %30 80217,5 %22 91013,0 %3 3171,9 %23 27813,2 %Niederösterreich168 14817,5 %342 56835,6 %114 57711,9 %136 69714,2 %26 0642,7 %174 56918,1 %Wien138 57719,1 %200 93327,7 %91 03012,5 %43 6276,0 %14 1311,9 %237 76532,7 %Oberösterreich131 01317,5 %263 48735,1 %88 41911,8 %99 43213,3 %14 2591,9 %153 43620,5 %Salzburg47 85618,0 %99 47637,3 %26 2009,8 %35 03813,2 %6 0542,3 %51 73519,4 %Kärnten65 40022,9 %110 77638,8 %38 71413,6 %19 7826,9 %9 7043,4 %40 93414,3 %Steiermark143 17621,8 %255 55238,8 %67 94510,3 %63 8669,7 %13 5112,1 %113 87717,3 %Tirol59 37219,2 %109 55235,5 %18 7966,1 %38 96912,6 %6 6602,2 %75 19024,4 %Vorarlberg35 22924,1 %43 95130,0 %6 3074,3 %15 44610,5 %3 0832,1 %42 43429,0 %Österreich810 64118,9 %1 499 97135,1 %482 79011,3 %475 76711,1 %96 7832,3 %913 21821,3 %
 Andre valgomgang 
Den første runden av andre valgomgang fant sted søndag 22. mai 2016. Valgkampen i mai ble preget av den aktuelle flyktningkrisen i Europa. Valget sto mellom Norbert Hofer (FPÖ) og Alexander Van der Bellen (uavhengig, men støttet av De grønne). Hofers valgkampanje ble ført under slagordet Østerrike først (Österreich zuerst).Det ble under den første avvikling av andre valgomgang, avgitt  gyldige forhåndsstemmer. Valgresultatet ble først klart etter opptelling av disse stemmene.

Gjentakelsen av den andre valgomgangen ble avholdt 4. desember 2016. Valgdeltakelsen økte i andre valgomgang fra 72,7 % til 74,21 %. Van der Bellen økte sin stemmeandel til 53,79 %. Hofer tapte terreng også i antall avgitte stemmer. 
+ Resultater ved presidentvalget i Østerrike 2016 Kandidat Parti 1. valgomgang 2. valgomgang (underkjent) 2. valgomgang (gjentatt) Stemmer % Stemmer % Stemmer % Norbert Hofer FPÖ 1 499 971 35,05 2 223 458 49,72 124 66146,21 Alexander Van der Bellen uavhenging 913 218 21,34 2 254 484 50,32 472 89253,79 tilsammen 4 279 170 100,00 4 477 942 100,004 749 404100,00 gyldige stemmer 4 279 170 97,88 4 477 942 96,44 597 55396,80 ugyldige stemmer 92 655 2,12 165 212 3,6151 8513,20 valgdeltakelse 4 371 825 68,50 4 643 154 72,74 749 40474,21 stemmeberettigede 6 382 507 100,00 6 382 507 100,006 399 572100,00

Stemmegivningen i delstatene
(underkjent andre valgomgang)Stemmegivningen i delstatene
(gjentatt andre valgomgang)DelstatAlexander
Van der BellenNorbert
HoferGyldige stemmerAlexander 
Van der BellenNorbert HoferGyldige stemmerStemmer%Stemmer%SumStemmer% Stemmer%SumBurgenland67 24938,6 %107 12861,4 %174 37773 58141,87 %102 14758,13 %175 728Kärnten122 29941,9 %169 56458,1 %291 863139 27645,41 %167 42554,59 %306 701Niederösterreich462 62247,4 %513 81452,6 %976 436498 84950,66 %485 87449,34 %975 723Oberösterreich397 11951,3 %376 64748,7 %773 766440 63155,27 %356 61944,73 %797 250Salzburg129 56947,2 %144 93852,8 %274 507146 61651,97 %135 48348,03 %283 099Steiemark297 40043,8 %381 95556,2 %679 355325 96047,26 %363 77852,74 %689 738Tirol179 28151,4 %169 58748,6 %348 868201 16054,69 %166 65045,31 %367 810Vorarlberg100 77758,6 %71 21741,4 %171 994113 12262,53 %67 79137,47 %180 913Wien498 16863,3 %288 60836,7 %786 776533 69765,68  %278 89434,32 %812 591Østerrike2 254 48450,3 %2 223 45849,7 %4 477 9422 472 89253,79 %2 124 66146,21 %4 597 553

 Referanser 

Kategori:Valg i Østerrike
Kategori:Valg i 2016
Kategori:2016 i Østerrike